1.

Instituțiile de credit care calculează valorile expunerilor ponderate la risc în conformitate cu articolele 84-89 fac publice următoarele informații: (a) acceptul autorității competente pentru abordarea sau tranziția aprobată; (b) o explicație și examinare a: (i) structurii sistemelor de rating intern și a relației între ratingurile interne și externe; (ii) utilizării estimărilor interne, altele decât cele pentru calculul valorilor expunerilor ponderate la risc în conformitate cu articolele 84-89; (iii) procesului de gestionare și recunoaștere a diminuării riscului de credit și (iv) mecanismului de control pentru sistemul de rating, inclusiv o descriere a independenței, responsabilității și a examinării sistemelor de rating; (c) o descriere a procesului de rating intern, prezentat separat pentru următoarele categorii de expuneri: (i) administrații centrale și bănci centrale; (ii) instituții; (iii) întreprinderi, inclusiv IMM-uri, operațiuni speciale de împrumut și creanțe cumpărate asupra întreprinderilor; (iv) expuneri față de clienți de retail, pentru fiecare categorie de expunere căreia îi corespund diferitele corelații din anexa VII partea 1 punctele 10-13 și (v) acțiuni; (d) valorile expunerilor pentru fiecare categorie de expunere specificată la articolul 86. Atunci când instituțiile de credit utilizează estimările proprii ale valorii LGD sau ale factorilor de conversie pentru a calcula valorile expunerilor ponderate la risc, expunerile față de administrații centrale și bănci centrale, instituții și întreprinderi se publică separat de expunerile pentru care instituția de credit nu utilizează asemenea estimări; (e) pentru categoriile de expuneri față de administrații centrale și bănci centrale, instituții și întreprinderi, cuprinzând un număr suficient de categorii de debitori (inclusiv situații de neplată), pentru a permite o diferențiere semnificativă a riscului de credit, instituția de credit trebuie să facă publice: (i) expunerile totale (pentru categoriile de expuneri față administrații centrale și bănci centrale, instituții și întreprinderi, valoarea creditelor exigibile și valorile expunerilor aferente creditelor neutilizate; pentru acțiuni, suma exigibilă); (ii) pentru instituții de credit care utilizează estimări proprii ale LGD la calculul valorilor expunerilor ponderate la risc, valoarea LGD medie ponderată ca procent; (iii) ponderarea medie a riscului în funcție de expuneri și (iv) pentru instituțiile de credit care utilizează estimări proprii ale factorilor de conversie pentru a calcula valorile expunerilor ponderate la risc, valoarea creditelor neutilizate și valorile expunerilor medii ponderate în funcție de expunere pentru fiecare categorii de expuneri; (f) pentru categoria de expuneri față de clienții de retail și pentru fiecare dintre categoriile definite la litera (c) punctul (iv), fie informațiile prezentate la litera (e) anterioară (după caz, pe o bază comasată), fie o analiză a expunerilor (credite exigibile și valorile expunerilor pentru credite neutilizate) față de un număr suficient de categorii de pierderi anticipate pentru a permite o diferențiere semnificativă a riscului de credit (după caz, pe o bază comasată); (g) ajustările efective de valoare din perioada precedentă pentru fiecare categorie de expuneri (pentru clienți de retail, pentru fiecare categorie definită la litera (c) punctul (iv) și diferențele față de valori înregistrate anterior; (h) o descriere a factorilor care au avut impact asupra pierderilor din perioada precedentă (de exemplu, instituția de credit a înregistrat un grad mai ridicat de neplată decât media, sau valori ale LGD și ale factorilor de conversie mai mari decât media) și (i) estimările instituției de credit în raport cu rezultatele reale pe o perioadă mai lungă. Acestea trebuie să includă informații cel puțin despre estimările pierderilor în raport cu pierderile reale pentru fiecare categorie de expunere (pentru clienți de retail, pentru fiecare categorie definită la litera (c) punctul (iv) pe o perioadă suficientă de timp pentru a permite o evaluare semnificativă a performanței proceselor de rating intern pentru fiecare categorie de expunere (pentru clienți de retail, pentru fiecare categorie definită la litera (c) punctul (iv). După caz, instituțiile de credit asigură o defalcare suplimentară pentru a furniza o analiză a probabilității de neplată și, în cazul instituțiilor de credit care utilizează estimări proprii ale LGD sau ale factorilor de conversie, valorile efective LGD și ale factorilor de conversie în raport cu estimările prezentate în cadrul publicărilor privind evaluarea cantitativă a riscului menționate anterior. În sensul literei (c), descrierea trebuie să includă tipurile de expunere incluse în categoria de expuneri, definițiile, metodele și datele de estimare și validare a probabilității de neplată și, după caz, valoarea LGD și a factorilor de conversie, inclusiv ipotezele utilizate la derivarea acestor variabile, și descrierea abaterilor semnificative de la definiția neplății menționată de anexa VII partea 4 punctele 44-48, inclusiv segmentele largi afectate de astfel de abateri.